 Igbákejì Ààrẹ Yemi Osinbajo pe ìpàdé lórí ọrọ Saraki pé ó tó àpérò ọmọ eríwo Oṣinbajo ti pe ìpàdé pẹlú àwọn èèkàn òṣiṣẹ ìjoba láti jírórò lórí ọrọ Adarí ilé ìgbìmọ asòfin àgbà, Bukola Saraki. Ìwé ìròyin kan sọ pé àwọn bíi ọga ọlọpáà Ibrahim Idris, adarí àjọ SSS, Lawan Daura, àti agbẹjọrò àgba ní orílẹ-ede Naijiria, Abubakar Malami, ni ó wà nínú ipade náà pẹlú Osinbajo tí ó wáyé ní ọsán òní ọjọ Ajé. Kò sẹni tó mọ oun tí wọn sọ nínú ìpàdé náà bí ó tilẹ jẹ pé àwọn ìròyìn míràn fi hàn pé ọgá àgbà ilé iṣẹ ọlọpàá ti ń wá àtìlẹyìn ilé iṣẹ ààrẹ láti lè wọdìí Saraki. Ọlọpàá fẹ fi ọrọ wá Bukola Saraki lẹnu wo nítori oun tí adigunjalè márùn ún sọ Ẹ ọ rántí pé ilé iṣẹ ọlọpàá ti ní àwọn fẹ fi ọrọ wá Saraki lẹnu wò lórí àwọn adigunjalè tí wọn mu lórí ìkọlù ti ó gbẹmí ènìyàn mẹtàlélọgbọn ní Ofa. Saraki ti ní òun yóò jẹ ìpè ilé iṣẹ ọlọpàá o. Ó ní, Mo ti sọ fún olùrànlọwọ mi pé kó gba ìwé ìpeni látọdọ ilé isẹ Ọlọpàá èyí tó ní se pẹlú ẹsùn tí wọn gbé jáde lánàá kí n lè tètè jẹ wọn ní òo. Àwọn iròyin tì ẹ leè ní ìfẹ síí: Ìròyìn jáde pé Igbákejì Ààrẹ, Yemi Osinbajo, sọ ọrọ Saraki di ohun a bá jìjọ wò! : Osinbajo pe ìpàdé pẹlú àwọn èèkàn òṣiṣẹ ìjọba lórí Saraki 